हर्षिता से मैंने जानना चाहा कि क्या यही एक फूल देवा को चढ़ाओगी, तो उसने अपने दूसरे हाथ की मु_ी हाथ बढ़ा कर खोल दी, वहाँ दो छोटे-छोटे गुलाब थे। मु_ी में तुड़े-मुड़े, रूखे-सूखे, मुरझाये हुए फूल जिनकी लाल रंगत भी बासी हो चुकी थी। इतने पुराने थे फूल, सच कहूँ वे शक्ल से कहीं से भी गुलाब नहीं दिखते थे। फूल के नाम पर फूल ही नहीं। वैसे बच्ची के हाथ में कुल जमा तीन फूल थे। एक था सफेद नरगिस का फूल, जो अब गंधहीन था, दो लाल गुलाब थे जो थे रूखे -सूखे और मुरझाये हुए। हर्षिता उन्हें हाथ में लेकर इत्मीनान से घर की ओर लौट रही थी, अपनी उसी मस्त मगन चाल से, मैं उसे जाते हुए देखती रही।